ફંડિંગ અંગે વરુણ જણાવે છે કે, શરૂઆતમાં 20-25 લાખનું રોકાણ તેણે જાતે જ કર્યું છે. મોટાભાગનું કામ વસ્તુ વિનિમયનું હોય છે તેથી તેમાં વધારે રોકાણની જરૂર પડતી નથી. ભવિષ્યમાં તેમની યોજના પોતાના કામને દેશના વિવિધ રાજ્યોમાં વિસ્તારવાની છે. આ યોજનામાં રોકાણ અંગે તેઓ રાજ્ય સરકારો અને અન્ય સંસ્થાઓ સાથે ચર્ચા કરી રહ્યા છે. પ્લેનેટ ફોર ગ્રોથમાં છ લોકો તેની સ્થાપનાથી જોડાયેલા છે જે તેના અલગ અલગ વિભાગો સાથે જોડાયેલા છે. 20 લોકોને તેમણે પોતાને ત્યાં કામ માટે રાખ્યા છે. તે ઉપરાંત 200 લોકો તેમની સાથે સ્વયંસેવક તરીકે જોડાયેલા છે. હાલમાં વરુણ પોતાનું આ કામ દિલ્હી અને દેહરાદૂનમાં ચલાવી રહ્યો છે.